Pokli sam odlučen, od šta Bog izbavi
Pokli sam odlučen, od šta Bog izbavi,
   sve dni me bit mučen od ove ljubavi,
jednom ću stat na put ovojzi od gospoj,
   kojoj ću ja, za skut uhvativ, reći: "Stoj!"
ter joj ću skazati me tužne boljezni
   ke život moj pati cić gorke ljubezni,
a pak ću puštat glas ter joj ću govorit:
   "Odkuda imaš vlas od mene toj tvorit?
Ako t' sam jošte kriv, pravda je i nje sud,
   krozač mi daješ gniv i smrtni ovi trud?"
Eta dim sad ovo, a prid njom kad budu,
   tad ne vim reć slovo, sam sebe zabudu;
zač slavni nje obraz i grlo s kosami
   stavi me u poraz i svega zamami.

Hrvatsko 16. stoljeće

sr:Pokli sam odlučen, od šta Bog izbavi